U skladu sa članom 3. i 65. Zakona o sportu ( „Službeni glasnik BiH“, broj: 27/08“), člana 11., 34. i 117. Statuta Grada Zenica („Službene novine Grada Zenica“, broj: 05/15), Grad Zenica putem Službe za boračko-invalidsku i socijalnu zaštitu, stambene poslove i društvene djelatnosti, r a s p i s u j e:

***J A V N I P O Z I V***

**za dostavljanje prijava za dodjelu sredstava za sport iz Budžeta Grada Zenica za 2022. godinu**

**I**

Raspisuje se Javni poziv za dostavljanje prijava za dodjelu sredstava za sport iz Budžeta Grada Zenice za 2022. godinu, sa pozicije „Tekući transferi za sport“ u skladu sa Kriterijima raspodjele sredstava za sport za 2022. godinu o čemu će odlučivati Komisija za sport koju formira Gradonačelnik.

**II**

1. **Nosioci sportskih aktivnosti mogu podnijeti prijavu ako ispunjavaju slijedeće uslove:**
2. da imaju sjedište na području grada Zenice;
3. da su registrovani u skladu sa Zakonom prije 10.01.2021. godine;
4. da su u protekloj godini nastupali na zvaničnim takmičenjima krovnog saveza;
5. da su izmirili svoje obaveze po osnovu poreza i obaveznih doprinosa, te obaveza prema Gradu Zenica, kao i Javnom preduzeću za upravljanje i održavanje sportskih objekata Zenica (ako su sportski kolektivi obaveznici istih)
6. **Nosioci sportskih aktivnosti u smislu stava 1. ovog člana su:**
7. sportski klubovi;
8. sportska društva;
9. sportski savezi;
10. sportski klubovi i sportska udruženja lica sa invaliditetom;
11. druga pravna lica koja obavljaju djelatnost iz područja tjelesnog odgoja ili sporta;
12. sportisti pojedinci;

**III**

Pravo na dodjelu sredstava imaju nosioci sportskih aktivnosti iz tačke II. Javnog poziva čije se aktivnosti, odnosno programi odnose na:

1. učešće ekipa na zvaničnim takmičenjima po propozicijama i sistemima takmičenja koje utvrđuju i provode odgovarajući sportski savezi na području Grada Zenice, Kantona (kantonalna takmičenja), na prostoru Federacije BiH (federalna takmičenja) ili na prostoru BiH (državna takmičenja), kao i na području više država (regionalna, odnosno međunarodna takmičenja), dok su u sistemu takmičenja;
2. sportske aktivnosti i takmičenja za lica sa invaliditetom;
3. sportske manifestacije međunarodnog, državnog ili federalnog nivoa koja će biti održane na području Grada tokom 2022. godine (tradicionalni, memorijalni, kvalifikacijski turniri, mitinzi, prvenstva, kup takmičenja i sl.);
4. predškolska, školska i studentska takmičenja.

**IV**

Sportski klubovi i druge organizacije koje podnose prijavu za dodjelu sredstava u vezi sa odgovarajućim aktivnostima iz tačke III. obavezni su dostaviti sljedeću dokumentaciju:

1. Ispravno popunjen i ovjeren odgovarajući prijavni obrazac; (prijavni obrazac br. 1, obrazac br. 2, obrazac br. 3, obrazac br. 4)

Obrasci se mogu preuzeti na web stranici [www.zenica.ba](http://www.zenica.ba/).

1. Izvod iz Registra udruženja koji nije stariji od tri mjeseca;
2. Uvjerenje o poreznoj registraciji (ID broj – kopija);
3. Bilans stanja i bilans uspjeha;
4. Dokaze o izmirenim obavezama iz tačke 2., stav 1., alineja d);
5. Potvrdu Sportskog saveza Grada o članstvu;
6. Potvrdu iz banke o otvorenom tekućem računu za sportski kolektiv;

**V**

Prijave u bilo kojoj drugoj formi osim u formi navedene u Javnom pozivu, kao i prijave programa koji ne spadaju u aktivnosti navedene u članu III, Javnog poziva neće se uzimati u razmatranje.

**VI**

Prijave klubova, drugih organizacija koji su bili uvršteni u Program utroška sredstava za sport u 2021. godini, a koji nisu podnijeli izvještaj o namjenskom utrošku dodjeljenih sredstava neće se uzeti u razmatranje za dodjelu sredstava u 2022. godini. Korisnici sredstava dužni su dostaviti izvještaj o namjenskom utrošku sredstava i finansijske dokumente (računi/fakture (predračuni/profakture nisu prihvatljivi), ugovori o isplati honorara, nalozi za putovanja, nalozi za isplatu dnevnica, nalozi za isplatu po računima) kojima se dokazuje namjenski utrošak sredstava.

**VII**

Javni poziv ostaje otvoren 15 dana od dana objavljivanja. Prijave na Javni poziv sa potrebnom dokumentacijom u zatvorenoj koverti sa obaveznom naznakom „Za Javni poziv za dostavljanje prijava za dodjelu sredstava za sport iz Budžeta Grada Zenice – Tekući transferi za sport za 2022. godinu“ dostaviti neposredno na protokol Grada Zenica ili slati putem pošte na adresu:

*Grad Zenica, Služba za boračko-invalidsku i socijalnu zaštitu, stambene poslove i društvene djelatnosti, Komisija za sport
Trg BiH br. 6, 72000 Zenica*

**Nepotpune i neblagovremene prijave neće se uzeti u razmatranje.**

Broj: 07-49-27771/22
Zenica, 24.01.2022. godine

 POMOĆNIK GRADONAČELNIKA
 Sumea Mujkanović

 SAGLASAN
GRADONAČELNIK
 Fuad Kasumović